Anexa nr. 3  la H.C.L. NR. _____/________2023
CONTRACT DE ADMINISTRARE
Încheiat astăzi______________

I.PĂRŢILE CONTRACTANTE
Municipiul Drobeta Turnu Severin, Consiliul Local al municipiului Drobeta Turnu Severin,jud.Mehedinţi cu sediul în str.M.şal Averescu nr.2, reprezentat prin Primar MARIUS SCRECIU, avînd calitatea de proprietar, pe de o parte
     şi
Serviciul Public de Alimentare cu Energie Termică cu sediul în Drobeta Turnu Severin, str. Serpentina Roșiori, nr.1-3 reprezentată prin Director Alecu Ilie Gheorghe și Director Economic Popescu Marius, având CUI RO34374930, cont RO97TREZ46121G330800XXXX deschis la Trezoreria Drobeta Turnu Severin, în calitate de administrator, pe de altă parte, în conformitate cu dispozițiile HCL nr. _____/_______  s-a încheiat prezentul contract în următoarele condiţii:
II.OBIECTUL CONTRACTULUI
	Art.1 Obiectul contractului îl constituie darea în administrare a sistemului de alimentare cu energie termică (rețeaua de distribuție) compusă din bunurile cuprinse în Anexa nr.1 și Anexa nr. 2 la HCL nr. ____/ _______ către Serviciul Public de Alimentare cu Energie Termică aflat în subordinea Consiliului Local al Municipiului Drobeta Turnu Severin, 
	Art.2 Administratorul se obligă să utilizeze bunurile încredinţate spre administrare potrivit destinaţiei acestora conform HCL nr. __/____________. 		Predarea-primirea  bunurilor se va consemna într-un protocol de predare-primire, ce va fi încheiat de părţi în termen de 10 (zece) zile de la data încheierii contractului.
III  TERMENUL CONTRACTULUI								Art.3 Termenul administrării este pe durata desfășurării activității dacă legea nu prevede altfel.
IV. OBLIGAŢIILE PROPRIETARULUI
	Art.4 Proprietarul se obligă:								              - să predea în vederea administrării bunurile ce constituie sistemul de alimentare cu energie termică (rețeua de distribuție) conform Anexei nr.1 și Anexei nr. 2 la HCL nr. ___/_______
· să controleze lunar, modul cum sunt folosite şi întreţinute bunurile cu respectarea detinaţiei stabilite de către proprietar;
· să stabilească anual lista investiţiilor, lucrărilor de reparaţii curente şi capitale ce urmează a se realiza;

V.OBLIGAŢIILE ADMINISTRATORULUI
	Art.5 Administratorul se obligă:
· să folosească şi dispună de bunurile date în administrare în condiţiile stabilite de lege şi, dacă este cazul, de actul de constituire;
· să asigure paza, protecţia şi conservarea bunurilor, ca un bun proprietar, şi să suporte toate cheltuielile necesare unei bune funcţionări;
· să efectueze formalităţile necesare cu privire la închiriere, în limitele actului de dare în administrare şi cu respectarea legislaţiei aplicabile;
· are dreptul de a efectua lucrări de investiţii asupra bunurilor, în condiţiile actului de dare în administrare şi a legislaţiei în materia achiziţiilor publice;
· să suporte toate cheltuielile necesare pentru aducerea bunurilor la starea corespunzătoare de folosinţă, în cazul degradării acestora, ca urmare a utilizării necorespunzătoare sau a neasigurării pazei;
· să obțină avize pentru lucrările de îmbunătăţire şi menţinere a caracteristicilor bunurilor;
· să procedeze la reevaluarea bunurilor, în condiţiile legii;
-   să preia în administrare bunurile ce fac obiectul prezentului contract pe bază de protocol de predare-primire;									
-  să menţină în siguranţă bunurile şi să aducă la cunoştinţă proprietarului orice tulburare produsă de o terţă persoană sau orice urmare a degradării stării tehnice a acestora cu implicaţii privind siguranţa în exploatare;
-  se obligă ca pe durata administrării să păstreze în bune condiţii bunurile încredinţat precum şi accesoriile acestora, să nu le degradeze sau să le deterioreze;
- să inițieze procedurile de casare, scotere din uz și valorificare a mijloacelor fixe și obiectelor de inventar care nu mai corespund siguranței în exploatare;
-  să răspundă de distrugerea totală sau parţială a bunurilor încredinţate care s-ar datora culpei sale;
- să răspundă de pagubele pricinuite de incendii, dacă nu va dovedi că incendiul s-a produs din cauză de forţă majoră, caz fortuit sau defect de construcţie;
- orice lucrări de modernizare şi consolidare se efectuează în spaţiile date spre administrare numai cu acordul prealabil al proprietarului;
- să permită accesul proprietarului în spaţiile încredinţe ori de cîte ori acest lucru este necesar pentru a controla bunurile încredinţate şi starea acestora;
- la încetarea din orice motive a administrării are obligaţia să restituie bunurile cel puţin în aceeaşi stare în care le-a primit conform celor descrise în protocolul de predare-primire încheiat la data perfectării contractului;
- să achite impozitele şi taxele prevăzute de lege, dacă este cazul;
- să încheie contracte ferme cu furnizării de utilităţi şi să respecte obligaţiile asumate prin aceste contracte, repararea oricărui prejudiciu pe care administratorul îl va cauza furnizorilor de utilităţi revenind în exclusivitate administratorului;
- să înregistreze şi să urmărească consumurile privind serviciile de utilitate publică şi să sesizeze proprietarul în cazul apariţiei unor nereguli;
 - să răspundă în nume propriu în litigiiile referitoare la dreptul de administrare;
- să arate în faţa instanţei, titularul dreptului de proprietate în litigiile ce au ca obiect dreptul de proprietate, în caz contrar purtînd răspunderea pentru prejudiciile cauzate ca urmare a neîndeplinirii acestei obligaţii;
	Art.6 Administratorul bunurilor nu poate închiria bunurile primite în administrare fără acordul expres al proprietarului.
VI.INCETAREA ADMINISTRĂRII
	Art.7 Contractul încetează prin:
- acordul de voinţă, exprimat în scris, al părţilor contractante;
- desfiinţarea titlului proprietarului, proprietarul nefiind răspunzător de schimbarea regimului juridic al imobilului ca urmare a unor reglementări legale adoptate după semnarea prezentului contract sau ca urmare a unor procese de revendicare, situaţii în care administratorul nu este în drept să pretindă niciun fel de despăgubiri de la proprietar;
- prin revocare, în situaţia în care administratorul nu-şi exercită drepturile şi obligaţiile ce derivă din prezentul contract;
VII.RĂSPUNDEREA CONTRACTUALĂ
ART.8 Pentru nerespectarea obligaţiilor asumate prin prezentul contract, partea în culpă datorează celeilalte părţi daune echivalente cu prejudiciile cauzate. Prejudiciile vor fi evaluate prin expertize tehnice de specialitate.
Art.9 Niciuna dintre părţile contractante nu răspunde  de neexecutarea la termen sau de executarea necorespunzătoare, total sau parţial, a oricărei obligaţii care-i revine în baza acestui contract, dacă neexecutarea sau executarea necorespunzătoare a obligaţiei a fost cauzată de forţa majoră, aşa cum este definită de lege, cu condiţia notificării în termen de 10 zile de la producerea evenimentului.
VIII. DISPOZIŢII  FINALE
	Art.10 Modificarea contractului  se poate face în limitele legislaţiei române, cu acordul părţilor, prin act adiţional care face parte integrantă din prezentul contract, execepţie făcând hotărârile Consiliului Local al municipiului Dr Tr Severin sau alte acte normative – legi, hotărâri de guvern, ordonanţe de guvern sau ordine de ministru ale căror prevederi sunt imperative şi nu fac obiectul unui act adiţional.
	Art.11 Eventualele litigii care s-ar putea ivi în legătură cu acest contract vor fi soluţionate pe cale amiabilă, în caz contrar soluţionarea litigiilor făcîndu-se de către instanţele de judecată competente.
	Art.12 Prezentul contract produce efecte de la data îmcheierii acestuia.
	Art.13 Prezentul contract de administrare s-a încheiat în  două exemplare, cîte unul pentru fiecare parte.
    PROPRIETAR,								ADMINISTRATOR,
